stanford-oval/wikipedia huggingface dataset:
Luettelo Helsingin yliopiston suomen kielen lehtoreista ja professoreista
Professorit > Ylimääräiset professorit

Vilhelm Lavonius, Vt. ylim. suomen kielen professori oikeustieteellisessä tiedekunnassa 1865–1869
Julius Krohn, suomen kielen ja kirjallisuuden henkilökohtainen ylimääräinen professori 1885–1888
Yrjö Wichmann suomalaisugrilaisen kielitieteen henkilökohtainen ylimääräinen professori 1909–1920
Artturi Kannisto, suomalaisugrilaisen kielitieteen henkilökohtainen ylimääräinen professori 1927–1943
Eemil Tunkelo, suomen kielen henkilökohtainen ylimääräinen professori 1933–1938
Erkki Itkonen, suomalaisugrilaisen kielitieteen henkilökohtainen ylimääräinen professori 1950–1956
R. E. Nirvi, suomen kielen henkilökohtainen ylimääräinen professori 1957–1972
Viljo Nissilä, suomen kielen, erityisesti nimistöntutkimuksen ylimääräinen professori 1969–1971
Mikko Korhonen, suomalaisugrilaisen kielentutkimuksen henkilökohtainen ylimääräinen professori 1973–1991
Eero Kiviniemi, suomen kielen, erityisesti nimistöntutkimuksen ylimääräinen professori 1977–1979
Majan talo

Majan talo on tiettävästi entisen Jalasjärven kunnan Koskuen kylän vanhin rakennus Kurikan eteläosassa. Tila on perustettu vuonna 1663. Se toimi majatalona 1800-luvulla ja se sai Vaasan läänin kuvernöörin tunnustuksen siisteydestään 1800-luvulla. Aikaisemmin taloa kutsuttiin Majalan taloksi ja se on Vanhatalon ohella toinen Koskuen kylän ensimmäisistä kantataloista. Vanhatalo sijaitsi Ylivallintien varrella Koskutjärven itäpuolella, nykyään vihreä Majan talo puolestaan sijaitsee järven länsipuolella Tampereentien varrella. Talo on kaksikerroksinen, mutta se ei ole aina ollut "kaksifooninkinen", vaan toinen eteinen on rakennettu taloon 1930-luvulla.
Majan talo toimi vuosina 1872–1877 venäläisen kasakkamajurin selvennä komentopaikkana sekä vuokrattujen huoneiden osalta myös hänen perheensä kotina. Koskuelle komennettiin viideksi vuodeksi kasakkaeskadroona valvomaan sitä, etteivät paikalliset varasta puita kruunun (valtion) metsistä. Vuosien aikana kasakoiden määrä Koskuella väheni ja joukko poistui vuonna 1877 kokonaan Koskuelta Turkin sodan alettua.
Majan talo toimii nykyään sekä yksityisasuntona että pienimuotoisena majoituspalveluna.
Maksimos Tyroslainen

Maksimos Tyroslainen (m.kreik. Μάξιμος Τύριος, lat. Cassius Maximus Tyrius) (100-luku) oli antiikin kreikkalainen keskiplatonilainen filosofi ja reettori. Hän vaikutti Antoninusten ja Commoduksen aikana. Maksimoksen teoksissa on paljon viittauksia Kreikan historiaan mutta ei juuri Roomaan; tästä on päätelty, että hän eli enimmäkseen Kreikassa ja opetti mahdollisesti Ateenassa.
Filosofia

Maksimos oli nimellisesti platonisti mutta ajattelussaan monella tavalla eklektikko. Hänen ajattelunsa edeltää monella tavalla uusplatonismia.
Maksimokselta on säilynyt 41 tutkielmaa teologisista, eettisistä ja muista filosofisista aiheista. Maksimos katsoi, että Jumala on korkein olento ja vain järjen tavoitettavissa ja että Jumala on yksi ja jakamaton, vaikkakin tästä käytetään useita nimiä.
Samalla tavalla kuten eläimet muodostavat välimuodon kasvien ja ihmisten väliin, samalla tavalla Jumalan ja ihmisten välillä on välimuotoja, daimoneita, jotka oleskelevat taivaan ja maan välillä. Sielu muistuttaa monella tavalla jumaluutta; se on osaksi kuolevainen, osaksi kuolematon, ja kun se vapautetaan ruumiin kahleista, siitä tulee daimoni. Elämä on sielun unta, josta se herää kuolemassa.
Kirjallisuutta

Taylor, Thomas: The Dissertations of Maximus Tyrius.  C. Wittingham, 1804.  Teoksen verkkoversio.
Trapp, Michael: Maximus of Tyre: The Philosophical Orations.  Clarendon Press, 1997.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maximus of Tyre
Antiikin filosofia  Platonismi
Käännös suomeksi
Majanlahti

Majanlahti on suomalainen sukunimi seuraavilla henkilöillä:
Antti Majanlahti (1966–2017), näyttelijä ja ohjaaja, Mikko ja Maija-Liisa Majanlahden poika
Maija-Liisa Majanlahti (1939–2017), näyttelijä
Mikko Majanlahti, vuoteen 1948 Mansikka (1933–2023), suomalainen näyttelijä, ohjaaja ja teatterinjohtaja
Sanna Majanlahti (s. 1962), näyttelijä, Mikko ja Maija-Liisa Majanlahden tytär
| --- | --- |
: Tällä täsmennyssivulla luetellaan henkilöitä, joilla on sama sukunimi.
Majaniemi (Pietarsaari)

Majaniemi (ruots. Bonäs) on kaupunginosa Pietarsaaren länsiosassa. Asutus on pääosin omakotitaloasutusta. Etäisyys Pietarsaaren keskustaan on 2,4 kilometriä.
MUME

MUME, Multi Users in Middle Earth, on J. R. R. Tolkienin fantasiamaailmaan perustuva DikuMUD, jonka tapahtumat sijoittuvat Kolmannelle Ajalle ennen Sormuksen Sotaa. MUME muun muassa rohkaisee pelaajia roolipelaamiseen ja tarjoaa rajoitettua mahdollisuutta tappaa toisia pelaajahahmoja (eng. player-killing, PK). Pelin perusti sveitsiläinen Philippe Rochat ("Eru") vuonna 1991; mukaan liittyivät pian tämän jälkeen Claude Indermitte ("CryHavoc"), Pier Donini ("Manwë"), David Gay ("Owl") sekä joitakin muita.
Aiheesta muualla

Virallinen sivu (englanniksi)
MumeWiki (englanniksi)
Marianne (täsmennyssivu)

Marianne voi tarkoittaa seuraavia:
Marianne, Ranskan kansallissymboli
Marianne, naisen nimi
Marianne, Fazerin makeinen
”Marianne”, SIG-yhtyeen kappale
Marianne, Panssarintorjuntakanuuna 25 K/34:lle Suomen talvisodassa annettu lisänimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marianne”, voi hakea sivunnimihaulla, laajalla sivunnimihaulla tai tekstihaulla.
Luettelo Norsunluurannikon kaupungeista

Tämä on luettelo Norsunluurannikolla sijaitsevista kaupungeista.
Carte de la Côte d'Ivoire
Abengourou
Abidjan
Agboville
Ayama
Biankouma
Bingerville
Bondoukou
Bouaflé
Bouaké
Bouna
Boundiali
Dabou
Daloa
Danané
Dimborko
Divo
Ferkessédougou
Gagnoa
Grand Bassam
Grand Lahou
Jacqueville
Kong
Korhogo
Kouto
Man
Marahoué
Odienné
San Pédro
Sassandra
Sinfra
Tiagba
Touba
Yamoussoukro
MU5

MU5 oli Manchesterin yliopistossa kehitetty supertietokone, joka kehitettiin seuraajaksi Atlas-tietokoneelle. Tavoitteena oli kehittää 20 kertaa nopeampi tietokone.
Tietokoneen kehitetys alkoi vuonna 1966 Tom Kilburnin johdolla ja sitä käytettiin ensi kerran vuonna 1972.
Aiheesta muualla

Varhaiset tietokoneet Manchesterin yliopistossa (englanniksi)
Marianne Aav

Marianne Aav (7. huhtikuuta 1952 Helsinki – 1. marraskuuta 2011 Helsinki) oli suomalainen taidehistorioitsija, joka toimi Designmuseon johtajana vuodesta 2001.
Aav valmistui ylioppilaaksi Alppilan lukiosta. Hän opiskeli taidehistoriaa Helsingin yliopistossa, josta valmistui filosofian maisteriksi vuonna 1977.
Työuransa Aav aloitti Helsingin kaupunginmuseossa. Vuonna 1978 hän siirtyi Taideteollisuusmuseoon (nyk. Designmuseo), jossa valmisteltiin samoihin aikoihin kokoelmien esittelyä uudelleen avatussa museossa. Ennen valintaansa museon johtoon Aav toimi vuoteen 1984 saakka amanuenssina ja vuosina 1984–2001 intendenttinä. Hän keskittyi kokoelmien järjestämiseen, täydentämiseen ja johdonmukaiseen kartuttamiseen. Hänen henkilökohtaisena kiinnostuksenkohteenaan oli korutaide.
Maria Isabella de Bragança

| Maria Isabella |
| --- | --- |
 Bernardo Lópezin maalaus, 1829
Espanjan kuningatar
Valtakausi:  29. syyskuuta 1816 – 26. joulukuuta 1818

Syntynyt:  19. toukokuuta 1797 Queluz, Portugal
Kuollut:  26. joulukuuta 1818 (ikä 21) Aranjuez, Espanja
Hautapaikka:  Escorial
Puoliso:  Ferdinand VII
Koko nimi:  Maria Isabel Francisca de Assis Antónia Carlota Joana Josefa Xaviera de Paula Micaela Rafaela Isabel Gonzaga de Bragança and Bourbon
Suku:  Bragança
Isä:  Juhana VI
Äiti:  Carlota Joaquina
Maria Isabella de Bragança (19. toukokuuta 1797 – 26. joulukuuta 1818) oli Portugalin prinsessa, josta tuli Ferdinand VII:n puolisona Espanjan kuningatar.
Vuonna 1807, Maria Isabellan ollessa kymmenvuotias Napoleon valtasi Portugalin, ja koko kuningasperhe lähti maanpakoon Brasiliaan, Rio de Janeiroon. Hänet vihittiin enonsa Ferdinand VII:n kanssa Madridissa vuonna 1816. Avioliiton tarkoitus oli tiivistää Portugalin ja Espanjan suhteita. Maria Isabellalle ja Ferdinandille syntyi kaksi tytärtä. Elokuussa 1817 syntynyt esikoinen María Luisa Isabel eli alle puolivuotiaaksi. Pian hänen kuolemansa jälkeen Maria Isabella tuli uudelleen raskaaksi, synnytyksessä perätilassa oleva lapsi oli kuollut ja Maria Isabella menehtyi pian sen jälkeen.
Mad, Bad and Dangerous to Know

| Mad, Bad and Dangerous to Know Dead or Alive |
| --- | --- | --- |

Studioalbumin tiedot
 Julkaistu: 1986
 Tuottaja(t): Stock Aitken Waterman
 Tyylilaji: pop, tanssipop
 Levy-yhtiö: Epic Records
Dead or Aliven muut julkaisut
| Youthquake 1985 | Mad, Bad and Dangerous to Know 1986 | Nude 1988 |
Singlet albumilta Mad, Bad and Dangerous to Know
 ”Brand New Lover” Julkaistu: 1986  ”Something in My House” Julkaistu: 1986  ”Hooked On Love” Julkaistu: 1987  ”I'll Save You All My Kisses” Julkaistu: 1987
Mad, Bad and Dangerous to Know on englantilaisen Dead or Alive -yhtyeen vuonna 1986 julkaistu studioalbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Brand New Lover | 5.19 |  |  |  |  |  |  |  |
| 2. | I'll Save You All My Kisses | 3.35 |  |  |  |  |  |  |  |
| 3. | Son of a Gun | 4.18 |  |  |  |  |  |  |  |
| 4. | Then There Was You | 3.44 |  |  |  |  |  |  |  |
| 5. | Come Inside | 4.29 |  |  |  |  |  |  |  |
| 6. | Something in My House | 7.21 |  |  |  |  |  |  |  |
| 7. | Hooked On Love | 3.55 |  |  |  |  |  |  |  |
| 8. | I Want You | 4.14 |  |  |  |  |  |  |  |
| 9. | Special Star | 4.12 |  |  |  |  |  |  |  |
|  |  | 41.07 |  |  |  |  |  |  |  |
Listasijoitukset

| Lista | Sijoitus | Lähde |
| --- | --- | --- |
| Yhdistynyt kuningaskunta – albumilista | 27 |  |
| Australia – albumilista | 37 |  |
| Suomi – albumilista | 14 |  |
| Ruotsi – albumilista | 21 |  |
| Yhdysvallat – albumilista | 52 |  |
Aiheesta muualla

Mad, Bad and Dangerous to Know Discogsissa. (englanniksi)
Lil Peep

| Lil Peep |
| --- | --- |
 Gustav Elijah Åhr vuonna 2016.
Henkilötiedot
Syntynyt: 1. marraskuuta 1996 Allentown, Pennsylvania, Yhdysvallat
Kuollut: 15. marraskuuta 2017 (21 vuotta) Tucson, Arizona, Yhdysvallat
Ammatti:  rap-artisti, sanoittaja, malli, laulaja, tuottaja
Muusikko
Taiteilijanimi:  Lil Peep, Hellboi, Trap Goose
Laulukielet:  englanti
Aktiivisena:  2014–2017
Tyylilajit:  rap, emo rap
Yhtyeet:  GothBoiClique, Schemaposse
Levy-yhtiöt:  First Access, Columbia Records, Warner Music Sweden
Aiheesta muualla
Kotisivut
  [ Muokkaa Wikidatassa ] [ ohje ]  
Gustav Elijah Åhr (1. marraskuuta 1996 Pennsylvania, Yhdysvallat – 15. marraskuuta 2017 Tucson, Arizona, Yhdysvallat), joka tunnettiin taiteilijanimeltä Lil Peep, oli yhdysvaltalainen rap-artisti, laulaja ja sanoittaja. Åhr kuoli 21-vuotiaana vuonna 2017. Kuolinsyyksi varmistui myöhemmin jo alun perin epäilty Xanax- ja fentanyylilääkkeiden yliannostus.
Åhrilla oli ruotsalaisia, irlantilaisia ja saksalaisia sukujuuria.
Nuoruus

Åhr syntyi vuonna 1996 Pennsylvaniassa, Yhdysvalloissa ja kasvoi Long Islandilla, New Yorkissa. Kummatkin hänen vanhemmistaan olivat valmistuneet Harvardista ja erosivat Åhrin ollessa teini-ikäinen. Hänen äitinsä Liza Womack on luokanopettaja ja isänsä Karl Johan Åhr yliopiston professori. Hänellä on myös veli, Karl "Oskar" Åhr.
Hänen äitinsä kutsui häntä pienenä Peepiksi, josta tuli hänen taiteilijanimensä.
Åhr kävi Long Beach High Schoolin Lido Beachissa, New Yorkissa, jossa hän kävi oppitunneilla harvoin hyvistä arvosanoista huolimatta. Myöhemmin hän jäi pois lukiosta ja otti online-kursseja suorittaakseen tutkintonsa. Lyhyen ajan päästä hän alkoi lähettämään ensimmäisiä kappaleitaan YouTubeen ja Soundcloudiin.
Åhr muutti 17-vuotiaana Los Angelesiin luodakseen itselleen musiikkiuraa.
Ura > Alkeet (2015–2017)

Vuonna 2015 Åhr julkaisi ensimmäisen mixtapensa Lil Peep Part One, joka sai 4 000 kuuntelua ensimmäisen viikon aikana. Vähän aikaa sen jälkeen hän julkaisi ensimmäisen EP:n, Feelz, ja toisen mixtapen, Live Forever.
Vuonna 2016 Åhr julkaisi kaksi mixtapea, Crybaby ja Hellboy.
Toukokuussa 2017 yhtye Mineral syytti Åhria ja Gab3:tä siitä, että he olivat käyttäneet samplea yhtyeen kappaleesta ”LoveLetterTypewriter” Gab3n kappaleessa ”Hollywood Dreaming”, jossa Åhr on mukana, lisensöimättä tai kreditoimatta sitä. Gab3 sanoi, että he vain yrittivät ”osoittaa rakkautta” samplella.
Ura > Come Over When You're Sober (2017)

2. kesäkuuta 2017 Åhr ilmoitti hänen debyyttialbumistaan Come Over When You're Sober Instagramissa. Albumi sanottiin julkaistavan 11. elokuuta 2017, mutta se julkaistiin pienellä viiveellä 15. elokuuta 2017.
Åhr ilmoitti, että hän tekee Come Over When You're Sober -kiertueen mainostaakseen albumia. Kiertue alkoi 2. elokuuta 2017, ja kiertueen oli tarkoitus päättyä 17. marraskuuta 2017, mutta kiertue keskeytettiin kaksi päivää aikaisemmin Åhrin kuoleman johdosta.
Ura > Yhtyeet

Kaliforniaan muutettuaan Åhr tapasi muita räppäreitä, muun muassa Ghostemanen. Varhaisessa vaiheessa hän räppäsi yhtyeessä nimeltä Schemaposse, yhdessä tuottaja JGRXXN:n kanssa. Vuonna 2016 Schemaposse hajosi ja Åhr oli ilman yhtyettä. Hieman Schemapossen hajoamisen jälkeen Åhr liittyi rap-ryhmä GothBoiCliqueen, joka oli jo aloittanut aiemmin.
Ura > Falling Down

Vuonna 2018 julkaistiin kappale nimeltä ”Falling Down”, joka on tehty Åhrin ja saman vuoden kesäkuussa kuolleen artistin XXXTentacionin studioäänityksistä, joita ei oltu aikaisemmin julkaistu. Kappaleesta tuli nopeasti hitti.
Ura > Come Over When You’re Sober Pt. 2

9. marraskuuta 2018 julkaistiin toinen osa Åhrin aiemmin julkaistusta Come Over When You’re Sober -albumista.
Ura > Everybody's everything

15. marraskuuta 2019, tasan kaksi vuotta Åhrin kuoleman jälkeen, albumi Everybody's everything julkaistiin. Albumiin on kerätty uusia ja ennen julkaisemattomia kappaleita. Samana päivänä julkaistiin myös Everybody's everything -dokumentti, jossa kerrotaan Åhrin elämästä.
Yksityiselämä

Vuonna 2016 Åhr muutti Skid Rowista Echo Parkiin, jossa nauhoitettiin suurin osa hänen musiikistaan. Åhr soitti pasuunaa ja tuubaa. Åhr viittasi usein musiikissaan siihen, että hänellä oli huumeongelmia ja mainitsi asiasta useissa haastatteluissa. Hän kertoi, ettei ostanut huumeita vaan sai niitä ilmaiseksi.
Åhr kertoi olevansa biseksuaali Twitterissä elokuussa 2017. Hän ei kuitenkaan koskaan ollut julkisesti parisuhteessa miehen kanssa. Hän on julkisesti tapaillut tai seurustellut seuraavien naisten kanssa: Bella Thorne, Layla Shapiro ja viimeisimpänä Arzaylea Rodriguez, jonka kanssa hän oli yhä yhdessä ennen kuolemaansa.
Åhrin kuoleman jälkeen välit hänen omaistensa ja Rodriguezin välillä tulehtuivat, sillä omaiset syyttivät Rodriguezia Åhrin kuoleman "rahastuksella". Rodriquez myi omilla sivuillaan Lil Peepin fanipaitoja muun muassa painatuksella "fuck xanax" ja väitti tuottojen menevän Åhrin omaisille. Omaiset pyysivät Rodriguezia lopettamaan ja vasta asianajajan ja useiden yhteydenottojen jälkeen Rodriguez lopetti tuotteiden myynnin.
Åhr otti ensimmäisen tatuointinsa 14-vuotiaana. Silloin hän tatuoi käteensä äitinsä syntymäpäivän, jottei tämä suuttuisi niin paljoa. Hänen ensimmäinen tatuointi naamassa oli särkynyt sydän. Hän otti sen, koska tiesi, että tatuointi naamassa saattaa estää saamasta joitain töitä, jolloin hänen olisi pakko keskittyä musiikkiuraansa. Åhr sanoi, että tatuoinnit olivat osa häntä.
Kuolema

15. marraskuuta 2017 Åhr löydettiin kuolleena keikkabussissa, kun hänen managerinsa meni tarkistamaan, onko hän valmiina esiintymään. Kuolinsyyksi vahvistui huumeiden yliannostus, tässä tapauksessa fentanyylillä päällystettyjen Xanax-lääkkeiden yliannostus. Poliisi oli saanut tietoja, että joku olisi antanut Åhrille päällystettyjä pillereitä. Poliisit löysivät bussista lukuisia rauhoittavia lääkkeitä, marihuanaa ja valkeaa jauhetta. Åhrin elimistöstä löydettiin myös muun muassa kokaiinia ja marihuanaa, muttei viitteitä alkoholista.
Lil Peep julkaisi Instagramiin tunteja ennen kuolemaansa monta kuvaa, joissa hän kertoi ottaneensa kuusi Xanax-tablettia. Videolla myös näkyy, kun hän tiputtaa tabletin suuhunsa. Hän julkaisi kuvan tekstillä ”When I die, you’ll love me” sekä muita videoita ja kuvia. Hän julkaisi myös videon, jonka kuvatekstinä oli:
I just wanna be everybody's everything I want too much from people but then I don't want anything from them at the same time u feel me I don't let people help me but I need help but not when I have my pills but that's temporary one day maybe I won't die young and I'll be happy? What is happy I always have happiness for like 10 seconds and then it's gone. I'm getting so tired of this.
Everybody's everything -albumi ja dokumentti saivat nimensä tästä tekstistä.
Diskografia

Lil Peepin diskografia
Diskografia > Studioalbumit

Come Over When You're Sober, Pt. 1 (2017)
Come Over When You're Sober, Pt. 2 (2018)
EVERYBODY'S EVERYTHING (2019)
Come Over When You're Sober, Pt. 2 (og version) (2023)
Mixtapet
LIL PEEP; PART ONE (2015)
LIVE FOREVER (2015)
crybaby (2016)
HELLBOY (2016)
EP:t
feelz (2015)
VERTIGO (2015)
CALIFORNIA GIRLS (2016)
teen romance (2016)
GOTH ANGEL SINNER EP (2019)
HATE ME (2024)
Yhteistyöalbumit
DIAMONDS (ILOVEMAKKONEN kanssa) (2023)
Maria Ivogün

Maria Ivogün (1922)
Maria Ivogün (oik. Ilse Kempner; 18. marraskuuta 1891 Budapest – 2. lokakuuta 1987 Beatenberg) oli unkarilaissyntyinen ooppera- ja konserttilaulaja, äänialaltaan sopraano.
Ivogün muodosti taiteilijanimensä äitinsä, laulaja Ida von Güntherin nimestä. Hänen isänsä oli unkarilainen upseeri. Vanhempien avioeron jälkeen Ivogün muutti äitinsä kanssa Zürichiin tämän mentyä naimisiin sveitsiläisen kanssa. Ivogün kävi koulua Zürichissä, kunnes lähti opiskelemaan Wieniin. Kapellimestari Bruno Walter tutustui häneen ja kiinnitti hänet Münchenin kansallisteatterin laulajaksi vuonna 1913. Ivogünin ensimmäinen rooli oli Mimì (La bohème), mutta hän esiintyi samalla kaudella myös Yön kuningattarena Taikahuilussa. Bruno Walterin johdolla hän esiintyi Erich Wolfgang Korngoldin oopperan Der Ring des Polykrates (1916) ja Hans Pfitznerin oopperan Palestrina (1917) kantaesityksissä. Suurinta tunnettavuutta Ivogün sai Zerbinettan roolilla Richard Straussin Ariadne auf Naxos -oopperan vuoden 1916 revision esityksellä. Hän työskenteli Münchenin kansallisteatterissa vuoteen 1925 saakka.
Ivogün teki Covent Garden -debyyttinsä vuonna 1924 Zerbinettan roolissa. Seuraavalla viikolla hän esiintyi samassa paikassa Gildana (Rigoletto). Vuonna 1927 hän palasi sinne Konstanzen (Ryöstö Seraljista) ja Gildan rooleissa. Vuonna 1925 Ivogün esiintyi Zerlinan roolissa (Don Giovanni) Salzburgin festivaalilla. Samana vuonna hänestä tuli Berliinin Städtische Operin säännöllinen laulaja, ja myöhemmin hän työskenteli Staatsoper Unter den Lindenissä. Ivogün esiintyi myös Yhdysvalloissa. Hän vetäytyi lavalta vuonna 1934.
Konserttilaulajana Ivogün esiintyi esimerkiksi Gustav Mahlerin 4. sinfoniassa ja Wolfgang Amadeus Mozartin konserttiaarioissa. Vuonna 1921 Ivogün meni naimisiin tenori Karl Erbin kanssa. Pariskunta erosi vuonna 1932, minkä jälkeen Ivogün meni naimisiin pianisti Michael Raucheisenin kanssa. Vuonna 1948 hän aloitti opettamisen Wienissä, ja vuonna 1950 hän sai nimityksen professoriksi Hochschule für Musikiin Berliiniin. Ivogünin oppilaisiin kuuluivat muiden muassa Elisabeth Schwarzkopf ja Rita Streich. Hän jäi eläkkeelle vuonna 1956.
Marjoniemi

Marjoniemi voi tarkoittaa seuraavia:
Marjoniemi, kylä Heinolassa
Marjoniemi, kylä Kangasniemellä
Marjoniemi, kylä Kesälahdella
Marjoniemi, kaupunginosa Kouvolassa
Marjoniemi, kylä Mikkelissä
Marjoniemi, kylä Ristiinassa
Marjoniemi, kylä entisessä Valkjärven kunnassa
Marjoniemen lomakylä, lomakylä Pyhäjärvellä
Antti Marjoniemi (1904–1922), suomalainen heimosoturi ja henkirikoksen uhri
Sara Marjoniemi, TV Off -yhtyeen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marjoniemi”, voi hakea sivunnimihaulla, laajalla sivunnimihaulla tai tekstihaulla.
Marjoniemi (Kesälahti)

Marjoniemi on kylä Kiteellä Pyhäjärven rannalla, entisen Kesälahden kunnan alueella. Kylä sijaitsee noin 12 kilometrin päästä Kesälahden keskustaajamasta.
Kylä rajoittuu entisiin Uukuniemen ja Punkaharjun kuntiin ja nykyiseen Parikkalan kuntaan ja Savonlinnan kaupunkiin. Kylässä on 11 taloa, ja lukuisia loma-asuntoja.
Kylässä toimii yritys Marjoniemen Taimitarha. Kyläläisten käytössä on Tyytiinlahdessa kota, jossa voi käydä grillaamassa tai keittämässä nokipannukahvit. Kodalla järjestetään myös joskus kylätapahtumia.
Luettelo Cthulhu-taruston olennoista

Tämä on luettelo suurista muinaisista ja muista Cthulhu-taruston kuvitteellisista olennoista.
Jumalolentoja > Lovecraftin keksintöjä

Azathoth. ”Sokea idiootti”, maailmankaikkeuden keskipisteessä asuva jumalten valtias.
Bast. Egyptiläinen jumalatar, jota kissat palvovat.
Cthulhu. Suurten muinaisten ylipappi, joka nukkuu uponneessa R’lyehin kaupungissa. Cthulhulla on maan päällä enemmän palvojia kuin yhdelläkään toisella suurella muinaisella.
Dagon ja Hydra. Syväläisten ”isä ja äiti”, ikivanhat ja valtavan suurikokoiset kalaihmiset.
Ghatanothoa. Irvokas kasa lonkeroita, kitoja ja aistielimiä. (Yhteistyössä Hazel Healdin kanssa.)
Nodens. Parrakas vanha mies, joka matkustaa isosta simpukasta tehdyillä vaunuilla. Verrattain suopea ihmiskuntaa kohtaan.
Nyarlathotep. ”Ryömivä kaaos”. Jumalten sanansaattaja, joka omaksuu monia hahmoja ja jolla on monia palvojia.
Rhan-Tegoth. Kuusiraajainen olento, jolla on yksi jättiläismäinen mulkosilmä (Hazel Healdin kanssa).
Shub-Niggurath. ”Metsän musta pukki”, hedelmällisyyden jumalatar.
Yig. Pohjois-Amerikan intiaanien palvoma käärmejumala. (Yhteistyössä Zealia Bishopin kanssa.)
Yog-Sothoth. Taikurien suosiossa oleva jumala, joka kykenee matkustamaan aikojen ja ulottuvuuksien välillä.
Jumalolentoja > Muiden kirjailijoiden keksintöjä

Abhoth. Limakasa, josta syntyy jatkuvasti uusia elämänmuotoja. (Clark Ashton Smith.)
Atlach-Nacha. Suuri karvainen hämähäkki, joka punoo maan alla suurta verkkoa. (Clark Ashton Smith.)
Chaugnar Faugn. Irvokasta norsua muistuttava jumala, jota epäinhimillinen tcho-tcho-kansa palvoo. (Frank Belknap Long.)
Cthugha. Fomalhaut-tähden tienoilla vaikuttava tietoinen tulipallo. (August Derleth.)
Cyaegha. Mustien lonkeroiden massa, jonka keskellä on iso silmä. (Eddy C. Bertin.)
Daoloth. Geometrialtaan käsittämättömän monimutkainen olento, joka matkustaa ulottuvuuksien välillä. (Ramsey Campbell.)
Eihort. Maanalaisissa käytävissä elävä olento, joka kylvää hirviömäisten hämähäkkien munia ihmisuhreihinsa. (Ramsey Campbell.)
Gla’aki. Muodoton ruumis, josta työntyy esiin metallipiikkejä. (Ramsey Campbell.)
Hastur. ”Keltainen kuningas”, jonka velhot kutsuvat luokseen Aldebaranin tähdeltä. (August Derleth.)
Ithaqua. ”Wendigo”, arktisia erämaita vainoava hirviö. (August Derleth.)
Nyogtha. Maan alla elävä olento, joka koostuu elävästä pimeydestä ja haisee pahalta. (Henry Kuttner.)
Shudde M’ell. Valtava maan vaipassa ryömivä mato, jonka liikkeet aiheuttavat maanjäristyksiä. (Brian Lumley.)
Tsathoggua. Karvainen lihava hahmo, jolla on rupikonnan pää ja lepakon korvat. (Clark Ashton Smith.)
Ubbo-Sathla. Alkulima, josta maapallon ensimmäiset olennot syntyivät. (Clark Ashton Smith.)
Y’golonac. Turvonnut päätön ihmishahmo, jota irstailijat palvovat. (Ramsey Campbell.)
Yibb-Tstll. Liskomainen olio, jonka kymmeniä rintoja imevät erilaiset inhottavat olennot. (Brian Lumley.)
Zoth-Ommog. Lentävä meduusa, jolla on matelijan pää. (Lin Carter.)